CELEX: C2005/006/91
Language: lv
Date: 2005-01-08 00:00:00
Title: Lieta T-464/04: Prasība pret Eiropas Kopienu Komisiju, ko Impala iesniedza 2004. gada 3. decembrī

8.1.2005   
            
            
               LV
            
            
               Eiropas Savienības Oficiālais Vēstnesis
            
            
               C 6/46
            
         Prasība pret Eiropas Kopienu Komisiju, ko Impala iesniedza 2004. gada 3. decembrī
   (Lieta T-464/04)
   (2005/C 6/91)
   tiesvedības valoda - angļu
   Eiropas Kopienu Pirmās instances tiesā 2004. gada 3. decembrī izskatīšanai ir iesniegta prasība pret Eiropas Kopienu Komisiju, ko cēla Impala, Briselē (Beļģija), kuru pārstāv S. Crosby un J. Golding, solicitors, kas norādīja adresi Luksemburgā.
   Prasītāja prasījumi Pirmās instances tiesai ir šādi:
   
               —
            
            
               atcelt Komisijas 2004. gada 19. jūlija lēmumu lietā Nr. COMP/M.3333-Sony/BMG;
            
         
               —
            
            
               pakārtoti, daļēji atcelt apstrīdēto lēmumu, ciktāl tas attiecas uz kādu vai visiem no tālāk minētajiem:
               
                           —
                        
                        
                           vairāku sabiedrību dominējošais stāvoklis tiešsaistes mūzikas (online music) licenču tirgū;
                        
                     
                           —
                        
                        
                           vienas sabiedrības dominējošais stāvoklis tiešsaistes mūzikas izplatīšanas tirgū;
                        
                     
                           —
                        
                        
                           pušu mūzikas izdošanas attiecīgo komercdarbību koordinēšana;
                        
                     
         
               —
            
            
               piespriest Eiropas Kopienu Komisiju atlīdzināt izdevumus.
            
         Pamati un galvenie argumenti
   Prasītājs ir starptautiska asociācija, kuras mērķis ir veicināt savu dalībnieku, neatkarīgu mūzikas sabiedrību, vispārējās intereses. Prasītājs prasa atcelt Komisijas lēmumu, ar kuru ir atļauta divu pasaules mēroga mūzikas ierakstu komercsabiedrību Bertelsmann AG un Sony Corportation of America apvienošanās.
   Prasības pamatojumā prasītājs apgalvo, ka, atļaujot apvienošanos, Komisija ir pārkāpusi EKL 235. pantu, EKL 81. panta 1. punktu, Regulu Nr. 4064/89 (1) un tiesību aktu normas, kas nosaka to piemērošanu, kā arī pieļāva būtiskas kļūdas savā novērtējumā:
   
               —
            
            
               secinot, ka pirms apvienošanās mūzikas ierakstu tirgū nepastāvēja vairāku sabiedrību dominējošais stāvoklis;
            
         
               —
            
            
               secinot, ka apvienošanās nenostiprināja esošo vairāku sabiedrību dominējošo stāvokli šajā tirgū;
            
         
               —
            
            
               secinot, ka apvienošanās neradītu vairāku sabiedrību dominējošo stāvokli mūzikas ierakstu tirgū, tiešsaistes mūzikas licenču tirgū vai tiešsaistes mūzikas izplatīšanas tirgū;
            
         
               —
            
            
               secinot, ka šīs apvienošanās rezultātā nenotiktu pušu mūzikas izdošanas attiecīgo komercdarbību koordinēšana.
            
         
      (1)  OV L 395, 1. lpp.